Maasirk

Maasirk (Geospiza) on perekond linde tangaralaste sugukonnast.

Selle perekonna liigid elavad üksnes Galápagose saartel.

Tänu Charles Darwini uurimistööle said nad tuntuks kui Darwini vindid. Darwin oletas, et kõik maasirgud on põlvnenud ühest eellasliigist adaptiivse radiatsiooni tulemusel. Liigid erinevad märgatavalt noka suuruse poolest; liigid ka toituvad erinevalt.

Süstemaatika
Maasirgu liikide vahel esineb püsivalt väikesel hulgal elujõulisi hübriide.

Perekond Geospiza paigutati varem tsiitsitajalaste sugukonda.

Darwini vintideks on nimetatud peale maasirkude ka liike perekondadest Camarhynchus, Certhidea, Pinaroloxias. 

Liigid
Perekonda kuulub üheksa liiki:
Geospiza acutirostris
Geospiza conirostris – kõnnu-maasirk	
Geospiza difficilis (Geospiza nebulosa) – ahasnokk-maasirk	
Geospiza fortis – tume-maasirk	
Geospiza fuliginosa – väike-maasirk	
Geospiza magnirostris – suurnokk-maasirk
Geospiza propinqua
Geospiza scandens – kaktuse-maasirk
Geospiza septentrionalis – vampiir-maasirk

Viited

Kategooria:Tangaralased